《游硖石西山访逵上人坐天开图画所为设酒赋诗》
元代·贝琼

清明无雨试登山，丹井西头一扣关。石戴楼台飞鸟外，天开图昼白云间。

桫椤树合阴初绿，踯躅花残色尚殷。却喜远公能置酒，老夫为汝一开颜。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。